paragraph_text: Douglas TBD Devastator je bio torpedni bombarder američke mornarice. Naručen 1934. godine, prvi let je imao 1935. godine, a uveden je u službu 1937. godine kao jedan od najnaprednijih mornaričkih zrakoplova. Međutim zahvaljujući brzome tempu razvoja zrakoplova u vrijeme japanskog napada na Pearl Harbor, TBD je već bio potpuno zastarjeli zrakoplov, što se najviše pokazalo u bitci kod Midwaya gdje je učinak Devastatora bio nikakav. Ubrzo potom je povučen s prvih linija bojišnice i zamijenjen modernijim zrakoplovom Grumman TBF Avenger.